**Izvod iz PRAVILNIKA O PROGRAMU NASTAVE I UČENJA ZA DRUGI RAZRED OSNOVNOG OBRAZOVАNЈА I VASPITANJA**

***("Sl. glasnik RS - Prosvetni glasnik", br. 16/2018 i 3/2019)***

|  |  |
| --- | --- |
| **Naziv programa** | **GRAĐANSKO VASPITANJE** |
| **Cilj** | **Cilj** nastave i učenja programa Građansko vaspitanje je podsticanje razvoja ličnosti koja je odgovorna prema svojim pravima i pravima drugih, otvorena za dogovor i saradnju i spremna da aktivno učestvuje u životu školske zajednice, uvažavajući principe, procedure i vrednosti demokratskog društva. |
| **Razred** | **drugi** |
| **Godišnji fond časova** | **36 časova** |
| **ISHODI**Po završenom razredu učenik će biti u stanju da: | **OBLAST/TEMA** | **SADRŽAJI** |
| - razlikuje ponašanja pojedinaca koja doprinose ili ometaju funkcionisanje i napredovanje grupe;- uspostavlja, gradi i čuva uspešne odnose sa članovima grupe kojoj pripada;- iskaže svoja osećanja i potrebe na način koji ne ugrožava druge;- prepozna i uvaži osećanja i potrebe drugih;- navede i svojim rečima objasni osnovna prava deteta sadržana u Konvenciji o dečjim pravima;- prihvata i obrazlaže na primerima iz života da svako dete ima ista prava bez obzira na različitosti;- prepozna situacije kršenja svojih i tuđih prava i pokazuje spremnost da traži pomoć;- se dogovara i odlučuje u donošenju pravila grupe i da se ponaša u skladu sa njima;- navodi primere međusobne povezanosti prava i odgovornosti;- razlikuje nenasilnu od nasilne komunikacije među članovima grupe na primerima iz svakodnevnog života, iz književnih dela koje čita i filmova koje gleda;- sasluša izlaganje sagovornika bez upadica i sa uvažavanjem;- daje i prihvata predloge vodeći računa o interesu svih strana u sukobu;- predstavi šta sadrži i čemu služi Pravilnik o bezbednosti učenika njegove škole;- se ponaša u skladu sa Pravilnikom o bezbednosti učenika;- navodi primere odgovornosti odraslih i učenika za bezbednost u školi;- prepoznaje prednosti, rizike i opasnosti po sebe i druge i odgovorno postupa pri korišćenju mobilnog telefona i interneta;- sarađuje i preuzima različite uloge na osnovu dogovora u grupi;- iznosi mišljenje, obrazlaže ideje, daje predloge koji mogu unaprediti bezbednost učenika u školi;- učestvuje u izradi plana jednostavne akcije;- sa drugim učenicima izvodi i dokumentuje jednostavnu akciju;- doprinosi promociji akcije;- na jednostavan način vrednuje izvedenu akciju. | **LJUDSKA PRAVAJa i drugi u različitim grupama** | **Grupni identitet**Ko smo mi - sličnosti i razlike?Grupe kojima pripadamo (porodica, odeljenje, škola, sportski klub, muzička škola...).Od čega zavisi funkcionisanje i napredak grupe: komunikacija, saradnja, uzajamno podržavanje, bliskost. Ponašanja pojedinaca koja ojačavaju ili ometaju odnose u grupi.**Osećanja**Izražavanje sopstvenih osećanja.Osećanja drugih, kako ih prepoznajemo i uvažavamo.Veza osećanja sa mislima i ponašanjima.**Potrebe i prava**Moje potrebe i potrebe drugih.Osećanja, potrebe, vrednosti i način njihovog ostvarivanja. Veza sa pravima.**Prava deteta**Konvencija o dečjim pravima.Različiti smo, ali su nam prava ista.Ljudska prava važe svuda i za svakog.**Kršenje i zaštita prava**Nisam posmatrač, reagujem na situacije kršenja prava dece u odeljenju i školi.Znam kako i kome da se obratim za pomoć. |
| **DEMOKRATSKO DRUŠTVOŠkola kao zajednica** | **Škola kao zajednica****Vrednosti** škole kao zajednice - ravnopravnost, odgovornost, solidarnost, briga za druge, tolerantnost, pravednost, poštenje.**Pravila** u školi i njihova funkcija.**Odgovornosti** učenika i odraslih za funkcionisanje škole kao zajednice.**Odnosi u zajednici**Kako radim sam, a kako u grupi?Šta u školi radimo zajedno?U čemu smo dobri? U čemu bismo mogli biti bolji?Kako komuniciramo u grupi? Nasilna i nenasilna komunikacija.**Sukobi**Uzroci sukoba i šta sa njima. Sukob iz ugla onog drugog. Posredovanje u sukobu. Konstruktivno rešavanje sukoba. |
| **PROCESIU SAVREMENOM SVETUŠkola kao bezbedno mesto** | **Bezbednost učenika u školi**Učenici imaju pravo na zaštitu i bezbednost. Pravilnik škole o bezbednosti učenika.Bezbednost učenika u školi i školskom dvorištu, na putu između kuće i škole, van škole - na izletu i na nastavi u prirodi.Bezbednost učenika je odgovornost svih - zaposlenih u školi, učenika, roditelja, institucija van škole.Bezbedno i nebezbedno ponašanje na internetu. Odgovorna upotreba mobilnog telefona. |
| **GRAĐANSKI AKTIVIZAMŠkola kao bezbedno mesto za sve** | **Kako učiniti školu bezbednim mestom za sve - planiranje i izvođenje jednostavne akcije.**Koraci u planiranju i izvođenju akcije.Izbor teme/problema/aktivnosti kojom ćemo se baviti.Određivanje cilja i izrada plana akcije - podela uloga, dogovor o rokovima, načinu realizacije.Izvođenje i dokumentovanje akcije - video-snimci fotografije, tekstovi i sl.Promocija akcije na nivou škole - prikazivanje drugim odeljenjima, roditeljima i sl., pravljenje postera ili panoa, objavljivanje priloga u školskom listu.Vrednovanje akcije - čime smo zadovoljni, šta je moglo biti bolje. |

**Izvod iz PRAVILNIKA O NASTAVNOM PLANU I PROGRAMU ZA PRVI I DRUGI RAZRED OSNOVNOG OBRAZOVANJA I VASPITANJA**

*("Sl. glasnik RS - Prosvetni glasnik", br. 10/2004, 20/2004, 1/2005, 3/2006, 15/2006, 2/2008, 2/2010, 7/2010, 3/2011 - dr. pravilnik, 7/2011 - dr. pravilnici, 1/2013, 4/2013, 14/2013, 5/2014, 11/2014, 11/2016 i 6/2017)*

|  |  |
| --- | --- |
| Naziv predmeta:  | **VERSKA NASTAVA - PRAVOSLAVNI KATIHIZIS**  |
| Godišnji fond časova:  | **36**  |
| Razred:  | **Drugi** |

|  |  |  |  |  |
| --- | --- | --- | --- | --- |
| **TEMA(nastavne jedinice)**  | **CILJ**  | **ISHODI**Po završetku teme učenik će:  | **PREPORUČENI SADRŽAJI PO TEMAMA**  | **NAČIN OSTVARIVANJA PROGRAMA**  |
| **I - UVOD** **1. Mi smo Crkva - uvodni čas**  | • upoznavanje učenika sa sadržajima i načinom rada• motivisanje učenika za pohađanje časova verske nastave | *Kognitivni aspekt:•* moći da sagleda sadržaje kojima će se baviti nastava Pravoslavnog katihizisa u toku 2. razreda osnovne škole; • moći da uoči kakvo je njegovo predznanje iz gradiva Pravoslavnog katihizisa obrađenog u prethodnom razredu školovanja. *Afektivni aspekt:•* želeti da aktivno učestvuje na časovima verske nastave  | • Upoznavanje sa sadržajem programa i načinom rada  | Katihizacija kao liturgijska delatnost- zajedničko je delo katihete (veroučitelja) i njegovih učenika. Katiheta (veroučitelj) bi trebalo stalno da ima naumu da katiheza ne postoji radi gomilanja informacija ("znanja o veri"), već kao nastojanje da se učenje i iskustvo Crkve lično usvoje i sprovedu u život kroz slobodno učešće u bogoslužbenom životu Crkve. Na početku svake nastavne teme učenike bi trebalo upoznati sa ciljevima i ishodima nastave, sadržajima po temama, načinom ostvarivanja programa rada, kao i sa načinom vrednovanja njihovog rada.**Vrste nastave**Nastava se realizuje kroz sledeće oblike nastave:• **teorijska nastava (35 časova)• praktična nastava (1 čas)** **Mesto realizacije nastave•** Teorijska **nastava se realizuje u učionici**;• Praktična nastava se **realizuje u crkvi - učešćem u liturgijskom sabranju;** **Didaktičko metodička uputstva za realizaciju nastave**• Uvodne časove trebalo bi osmisliti tako da doprinesu međusobnom upoznavanju učenika, upoznavanju učenika s ciljevima, ishodima, nastavnim sadržajima, ali i tako da nastavnik stekne početni uvid u to kakvim predznanjima i stavovima iz područja Pravoslavnog katihizisa, grupa raspolaže.• Realizacija programa trebalo bi da se odvija u skladu s principima savremene aktivne nastave, koja svojom dinamikom podstiče učenike na istraživački i problemski pristup sadržajima tema. U toku realizacije stavljati naglasak više na doživljajno i formativno, a manje na saznajno i informativno.• Kvalitet nastave se postiže kada se nastavni sadržaji realizuju u skladu sa savremenim pedagoškim zahtevima u pogledu upotrebe raznovrsnih metoda, oblika rada i nastavnih sredstava.• Imaući u vidu zahteve nastavnog programa i mogućnosti transponovanja nastavnog sadržaja u pedagoško didaktička rešenja, nastavnik bi trebalo da vodi računa i o psihološkim činiocima izvođenja nastave - uzrastu učenika, nivou psihofizičkog razvoja, interesovanjima, sklonostima, sposobnostima i motivaciji učenika.• U ostvarivanju savremene nastave nastave nastavnik je izvor znanja, kreator, organizator i koordinator učeničkih aktivnosti u nastavnom procesu. • Nastava je uspešno realizovana ako je učenik spreman da Crkvu shvati kao prostor za ostvarivanje svoje ličnosti kroz zajedničarenje sa bližnjima i Trojičnim Bogom koji postaje izvor i punoća njegovog života. **Evaluacija nastave**Evaluaciju nastave (procenjivanje uspešnosti realizacije nastave i ostvarenosti zadataka i ishoda nastave) nastavnik će ostvariti na dva načina:• procenjivanjem reakcije učenika ili prikupljanjem komentara učenika putem anketnih evaluacionih listića;• proverom znanja koje učenici usvajaju na času i ispitaivanjem stavova **Ocenjivanje**Neposredno opisno ocenjivanje učenika može se vršiti kroz:• usmeno ispitivanje;• pismeno ispitivanje;• posmatranje ponašanja učenika; **Okvirni broj časova po temama**Uvod - **1**Moje mesto u Crkvi - **6**Liturgijske službe - **6**Život u Crkvi - lepota praznika - **6**Trpeza Gospodnja - **5**Sveta Liturgija - proslava Vaskrsenja - **5**Ikona - prozor u večnost - **5**Evaluacija - **1+1** |
| **II - MOJE MESTO U CRKVI** **2. Krštenjem postajemo članovi Crkve3. Crkva - zajednica4.Hram - mesto okupljanja zajednice5. Liturgija - događaj Crkve6. Zajednica radosti** | • omogućiti učenicima razumevanje Krštenja kao ulaska u Božju porodicu• omogućiti učenicima da razlikuju pojmove: Crkva, hram, Liturgija• ukazati učenicima da je učešće u Liturgiji zasnovano na slobodi  | *Kognitivni aspekt:*• znati da se Krštenjem postaje član Crkve• znati da je Crkva zajednica potpuno drugačija od svih • znati da je Crkva zajednica sa Bogom• razlikovati značenja pojmova Crkva (zajednica) i hram (mesto na kojem se sabiramo)• na elementarnom nivou moći da opiše zašto se podižu hramovi • moći da uoči da je Liturgija događaj Crkve• znati da u Liturgiji učesvuje samo onaj ko je kršten i ko to želi *Afektivni aspekt:*• želeti da poseti hram i bolje upozna osnovna obeležja pravoslavnih hramova  | • Ikona Hristovog Krštenja• Biblijska priča o Noju - Nojeva barka - brod spasenja• Narodna pripovetka "Sedam prutova"• Slike različitih pravoslavnih hramova (spoljašnji i unutrašnji izgled)• Novozavetno svedočanstvo o Svadbi carevog sina (prepričano i prilagođeno)  |
| **III - LITURGIJSKE SLUŽBE** **7. Narod Božji, različite službe8. Liturgijske službe: Episkop, sveštenik i đakon 9. Mnoge službe, jedna Crkva10. Episkop - slika Hristova na Liturgiji11. Ko su monasi?**  | • učenicima pružiti osnovno znanje o liturgijskim službama • omogućiti učenicima da uoče da Crkva ne može da postoji bez svih službi• omogućiti učenicima da uoče da svako u Crkvi ima svoju službu  | *Kognitivni aspekt:*• prepoznati i imenovati osnovne službe koje postoje na Liturgiji• znati da svako u Crkvi ima svoju službu• uočiti međusobnu povezanost službi u Crkvi • uočiti od kolikog je značaja za neku zajednicu okupljanje svih njenih članova • uočiti da je i on sam važan i poseban u životu Crkve• moći da objasni službu Episkopa u Crkvi• moći da uvidi sličnost službe Episkopa sa prvosveštenikom Hristom • uočiti da Episkop predvodi molitvu Crkve• moći da objasni ko su monasi i šta su manastiri *Afektivni aspekt:*• učenik će biti podstaknut da razmišlja o svojoj službi u Crkvi  | • Sadržaji koji se odnose na razne službe ljudi u svetu• Priča "Otac upravlja brodom"• Sadržaji koji se odnose na službe u crkvi(primeri svetitelja i njihovih službi (episkopi: Sv. Sava, Sv. Nikola...; Sv. ava Justin; Sv. Serafim Sarovski; Sv. arhiđakon Stefan, Sv. đakon Avakum; narod: Sv. Petka, Sv. Dimitrije, Sv. Đorđe)• Razne ilustracije episkopa, sveštenika, đakona• Slike sa Liturgije• Slike monaha, monahinja;• Priča: "Veliki monasi najsličniji anđelima"• Manastiri - izvori ljubavi i svetlosti• Slike manastira  |
| **IV - ŽIVOT U CRKVI - LEPOTA PRAZNIKA****12. Presveta Bogorodica - majka Hristova13.Božić - Hristos se rodi! 14. Bogojavljenje - Hristos je Sin Božji15. Sveti Sava i Sveti Simeon**  | • učenicima pružiti osnovno znanje o velikim praznicima Crkve• ukazati učenicima da se praznici proslavljaju liturgijski - na zajedničkoj molitvi• učenicima pružiti osnovno znanje o važnosti ličnosti Presvete Bogorodice  | *Kognitivni aspekt:*• uočiti razlog našeg velikog poštovanja prema Bogorodici• znati da je Bogorodica mnogo volela Boga i želela da mu služi i da mnogo voli nas• uočiti da Bogorodicu smatramo svetijom od svih svetih• znati molitvu *Bogorodice Djevo*• usvojiti tekst i melodiju pesme "Vitlejeme slavni grade"• znati da se prilikom Krštenja Hristovog, Bog otkriva kao Sveta Trojica • znati da je Sveti Sava naš prvi Arhiepiskop• znati ko je podigao manastir Hilandar *Afektivni aspekt:*• poželeti da rado učestuje u proslavljanju praznika• poželeti da stvaralački (kroz pesmu, molitvu, crtež), iskaže svoju ljubav i poštovanje prema Bogorodici  | • Presveta Bogorodica - Vavedenje i Blagovesti• Bogorodičini praznici• Molitva "Bogorodice Djevo"• Rođenje Hristovo• Priča " Mali Danilo svedok Hristovog rođenja"• Božićna pesma: "Vitlejeme slavni grade"• Krštenje Hristovo• Kazivanje o Svetom Savi i Svetom Simeonu Pesme Sv. Vladike Nikolaja: Brižni sin (o Sv. Savi i Sv. Simeonu) i Hilandar |
| **V - TRPEZA GOSPODNJA** **16. Liturgija naš dar Bogu17. Liturgijski predmeti18. Pričešće - hrana za život večni 19. Slava u mojoj porodici**  | • pružiti učenicima neophodno znanje da u Liturgiji svet prinosimo Bogu• omogućiti učenicima osnov za razumevanje da se kroz Pričešće ostvaruje naša zajednica sa Bogom• učenicima pružiti osnovno znanje o predmetima koji se koriste na Liturgiji• upoznati učenike sa osnovnim elementima slave i njenom vezom sa Liturgijom  | *Kognitivni aspekt:*• moći da uvidi i kaže zašto prinosimo darove prirode Bogu• uočiti da su darovi koje prinosimo Bogu, svet u malom • moći na elementarnom nivou da prepozna i imenuje liturgijske predmete• uočiti da je zajednička trpeza izraz ljubavi • znati da je Liturgija zajednička trpeza oko koje se okupljaju članovi Crkve• moći da uoči razliku između Svetog Pričešća i druge hrane • uočiti sličnosti elemenata Liturgije i slave *Afektivni aspekt:*• kod učenika će se razviti želja da učestvuje u Liturgiji  | • Priča o Liturgijskim darovima: vinu i hlebu• Slike liturgijskih predmeta:Putir, kašičica, diskos, zvezdica, kadionica...• Slike slave  |
| **VI - SVETA LITURGIJA - PROSLAVA VASKRSENJA** **20. Hristos je sa nama u Liturgiji21. Pričešće u mom životu22.Praznujemo Vaskrsenje Hristovo23. Hristovo Vaskrsenje - naše vaskrsenje**  | • pružiti učenicima osnov za razumevanje Liturgije kao događaja ostvarenja naše zajednice sa Bogom• poboljšati znanje o događajima vezanim za Vaskrsenje Hristovo  | *Kognitivni aspekt:*• prepoznati značaj praznovanja Vaskrsa• proširiti svoja znanja o Hristovom Vaskrsenju• uočiti da je Hristovo Vaskrsenje izuzetan događaj u koji je uključena čitava priroda • znati da je Hristos uvek sa nama *Afektivni aspekt:*• iskazati svoj doživljaj Hristovog Vaskrsenja kroz samostalni kreativni izraz  | • Pričešće, hrana ljubavi - priča iz knjige "Mali anđeo", Nevena Vitošević• "Korica hleba" (Iz žitija Sv. Onufrija) • "Božije staranje" (o tome kako je u siromašnom manastiru ave Teodosija ponestalo hleba i vina, a ava se uzdao u Božju pomoć. I Bog se postarao da monasi dobiju sve što je potrebno za pričešće)  |
| **VII IKONA - PROZOR U VEČNOST** **24.Pravoslavni hram 25. Ikona - prozor u Carstvo Božje26. Budi i ti ikonopisac27. Carstvo Božje u svetima**  | • omogućiti učenicima da upoznaju koji su osnovni delovi hrama• približiti učenicima pojam Carstva Božjeg• ukazati na ikone kao na posebnu projavu Carstva Nebeskog • približiti učenicima pojam svetih  | *Kognitivni aspekt:*• znati da nabroji osnovne delove hrama • uočiti da je unutrašnjost hramova uređena za služenje Liturgije• znati da objasni ko su svetitelji• ispričati ko su i šta su sve činili svetitelji koje slavimo• uočiti da postoje svetitelji i u današnje vreme• saznati o nekim svetiteljima novijeg doba *Afektivni aspekt:*• biti podstaknut na poštovanje i pravilan odnos prema hramu i ikonama• biti podstaknut da voli prirodu i druge ljude• biti podstaknut da u svim ljudima vidi prijatelje Božje  | • osnovni delovi hrama • ikone Gospoda, Bogorodice, praznika, svetitelja• prilagođena i prepričana žitija svetih  |